b'\n_START_ARTICLE_\nHalf-Life\n_START_SECTION_\nHistorie\n_START_PARAGRAPH_\nSpillet starter p\xc3\xa5 et tidspunkt i mellem 2000 og 2009, hvor forskeren Gordon Freeman og hans kollegaer p\xc3\xa5 det enorme forskningsinstitut Black Mesa Research Facility foretager et analyserings-eksperiment der sl\xc3\xa5r fejl, og river hul i dimensionerne. Efter eksperimentet bliver Black Mesa overmandet af v\xc3\xa6sener der teleporterer ind fra dimensionen Xen. Samtidig bliver den hemmelige milit\xc3\xa6r styrke, Hazardous Environment Combat Unit (HECU), sendt af sted for at dr\xc3\xa6be v\xc3\xa6snerne og de overlevende sikkerhedsvagter og forskere, heriblandt Gordon Freeman, da historien om de invaderende v\xc3\xa6sner ikke m\xc3\xa5 blive offentligt kendt._NEWLINE_Efterh\xc3\xa5nden som Gordon pr\xc3\xb8ver at finde en vej ud af Black Mesa, st\xc3\xb8der han flere gange p\xc3\xa5 den mystiske G-Man, der tilsyndeladende n\xc3\xb8jes med at overv\xc3\xa5ge ham fra en afstand. Samtidig lykkes det de overlevende forskere og sikkerhedsvagter at organisere sig, og de beder Gordon om at hj\xc3\xa6lpe dem med at affyre en raket der m\xc3\xa5ske kan lukke hullet til Xen. Dette lykkes for Gordon, men han f\xc3\xa5r senere at vide at et m\xc3\xa6gtigt v\xc3\xa6sen fra Xen holder hullet \xc3\xa5bent, og han b\xc3\xb8r finde det hemmelige Lambda kompleks, da forskerne der kan hj\xc3\xa6lpe ham yderligere._NEWLINE_Imens Gordon k\xc3\xa6mper sig forbi v\xc3\xa6snerne og HECU-styrkerne, er sidstn\xc3\xa6vnte ved at tabe kampen, og de begynder at tr\xc3\xa6kke sig ud._NEWLINE_Til sidst lykkes det Gordon, med hj\xc3\xa6lp fra et hold af overlevende forskere fra Lambda komplekset, at blive teleporteret til Xen hvor han dr\xc3\xa6ber v\xc3\xa6senernes leder Nihilianth. Efter kampen mister Gordon bevidstheden, og da han v\xc3\xa5gner igen st\xc3\xa5r han overfor G-Man. G-Man fort\xc3\xa6ller Gordon, at hans arbejdsgivere har en stor interesse i ham, og Gordon bliver nu tilbudt et job. Hvis spilleren v\xc3\xa6lger at afsl\xc3\xa5 jobbet, bliver Gordon efterladt p\xc3\xa5 Xen til en sikker d\xc3\xb8d i h\xc3\xa6nderne p\xc3\xa5 Xen-v\xc3\xa6snerne. V\xc3\xa6lger spilleren i stedet v\xc3\xa6lger at tage imod jobbet, slutter spillet med Gordon flydende i et enormt tomrum, hvor G-Man forsikrer Gordon om at de vil m\xc3\xb8des igen.'